– Калектывы механізатараў трох вытворчых участкаў і рамонтнікі, – гаворыць Мікалай Пятровіч, – пад кіраўніцтвам інжынернай службы гаспадаркі сёлета загадзя якасна падрыхтавалі да веснавых палявых работ трактары і ўвесь неабходны прычапны інвентар. Цяпер працуем з раніцы да вечара, выкарыстоўваем кожную хвіліну. Адпачываем толькі ў час абеду і падвячорка. Калі і здараюцца невялікія паломкі, іх хутка ліквідуем. У выпадку неабходнасці на дапамогу прыязджае рамонтнае звяно.